**“Sustainability in Vocational Education”- SIVE**

**2020-1-IE01-KA202-065985**

În perioada 07-13.06.2022, IES RIBERA DEL TAJO, Talavera de la Reina, Spania, a găzduit mobilitatea transnațională a cursanților VET (4 elevi) și stagiul de formare pentru personal didactic (4 cadre didactice) din cadrul parteneriatului strategic Erasmus+ “Sustainability in Vocational Education”, pe scurt SIVE la care au participat și trei inspectori școlari, membri ai echipei de implementare, alături de alți 40 de colegi din instituțiile educaționale partenere: Cork Education and Training Board (Cork, Irlanda – coordonator), Haapsalu Kutsehariduskeskus (Estonia), Berufskolleg Kreis Höxter(Germania), Siauliu profesinio rengimo centras(Lituania), Kusadasi Egitim Kultur Sanat Spor Ve Turizm Dernegi(Turcia).

Agenda întâlnirii a inclus evaluarea stadiului de implementare a proiectului, prezentarea realizărilor, precum și propunerea de îmbunătățiri. Proiectul vizează dezvoltarea și valorificarea elementelor de sustenabilitate din țările partenere, iar temele prezentate în Spania, de către elevii participanți și profesorii însoțitori au vizat teme ca reducerea consumului de energie și apă, modalități de atingere a obiectivelor de dezvoltare durabilă, sustenabilitatea și artele.